સાઇટ પર હાજર લોકોએ તાત્કાલિક ફાયરબ્રિગેડ અને પોલીસને જાણ કરી હતી. ફાયરબ્રિગેડની ત્રણ રેસ્ક્યુ ટીમ તાત્કાલિક ઘટનાસ્થળે દોડી ગઇ હતી અને બચાવ કામગીરી ચાલુ કરી દીધી હતી. ફાયરબ્રિગેડની ટીમે દટાયેલા ચાર મજૂરોને જીવિત બહાર કાઢી સારવાર અર્થે સોલા સિવિલ હોસ્પિટલ ખસેડ્યા હતા, જ્યારે દટાયેલા એક મજૂરને બહાર કાઢવા કવાયત હાથ ધરી છે. ભેખડ ધસી પડતાં સાઇટ પર ભાગદોડ મચી ગઇ હતી. વસ્ત્રાપુર પોલીસનો કાફલો પણ તાત્કાલિક ઘટનાસ્થળે દોડી ગયો હતો.